1. 
2. R E P U B L I K A H R V A T S K A
3. POŽEŠKO-SLAVONSKA ŽUPANIJA
4. GRAD POŽEGA
5. Gradsko vijeće
6. KLASA: 024-02/25-01/3

URBROJ: 2177-1-02/01-25-2

Požega, 26. lipnja 2025.

IZVOD IZ ZAPISNIKA

sa prve, konstituirajuće sjednice Gradskog vijeća Grada Požege, održane 26. lipnja 2025. godine (četvrtak), s početkom u 16,00 sati, u Gradskoj vijećnici Grada Požege, Trg Sv. Trojstva 1, Požega.

Sjednicu, na temelju članka 87. stavka 1. Zakona o lokalnim izborima (Narodne novine, broj: 144/12., 121/16., 98/19., 144/20. i 37/21.) (u nastavku teksta: ZOLI) otvara Ljiljana Bilen, dipl.iur., pročelnica Upravnog odjela za samoupravu Grada Požege, te u toj prigodi pozdravlja prof.dr.sc. Borislava Milićevića, gradonačelnika Grada Požege i njegovu zamjenicu Irenu Martinek, gradske vijećnike i ujedno im čestita na izboru, predstavnike sredstava informiranja, kao i ostale goste. Napominje, da se dnevni red može mijenjati i dopunjavati nakon konstituiranja Gradskog vijeća Grada Požege, odnosno nakon izbora predsjednika (poslije točke 5.).

SJEDNICI SU NAZOČNI:

VIJEĆNICI:

Elvis Arambašić, Vjeran Blašković, Ljuban Čolić, Magdalena Turkalj Čorak, Sanela Gruić, Tomislav Hajpek, Luka Hećimović, Martina Vlašić Iljkić, Mateja Jedinak, Maja Jurišić, Mitar Obradović, Ivana Pavelić, Ivana Pavličević, Ivan Peroutka, dr.sc. Goran Ribičić, Antonio Šarić, Ferdinand Troha, Zlatko Vuković i dr.sc. Dinko Zima.

OSTALI NAZOČNI:

prof.dr.sc. Borislav Miličević, gradonačelnik Grada Požege, Irena Martinek, zamjenica gradonačelnika Grada Požege, Ljiljana Bilen, pročelnica Upravnog odjela za samoupravu, Maja Petrović, pročelnica Upravnog odjela za društvene djelatnosti, Klara Miličević, pročelnica Upravnog odjela za samoupravu, Slavica Kruljac, pročelnica Upravnog odjela za financije i proračun te predstavnici sredstava za informiranje.

PREDSJEDAVAJUĆA - obavještava prisutne da su do održavanja ove sjednice zaprimljena sljedeća pismena:

- obavijesti o mirovanju mandata po sili zakona u Gradskom vijeću Grada Požege zbog nespojive dužnosti od prof.dr.sc Borislava Miličevića, gradonačelnika Grada Požege i njegove zamjenice Irene Martinek koji su izabrani na kandidacijskoj listi Hrvatske demokratske zajednice - HDZ i Hrvatske stanke umirovljenika - HSU

- zahtjev Kristine Lešić iz Požege za mirovanjem mandata u Gradskom vijeću Grada Požege iz osobnih razloga

- Odluka koalicije političkih stranka HRVATSKE DEMOKRATSKE ZAJEDNICA - HDZ i HRVATSKA STRANKE UMIROVLJENIKA - HSU, o zamjenjivanju članova u Gradskom vijeću Grada Požege kao i obavijest Kandidacijske liste grupe birača, nositelja liste Antonia Šarića o zamjenjivanju člana u Gradskom vijeću Grada Požege

- podnesak vijećnika Tomislava Hajpeka.

- Odluka o osnivanju Kluba vijećnika SDP-a, Pravila Kluba vijećnika SDP-a te zahtjev za prostor za rad Kluba vijećnika SDP-a.

PREDSJEDAVAJUĆA - čita izabrane vijećnike po abecednom redu. Potom utvrđuje da su sjednici nazočni svi vijećnici (19), da je postignut kvorum i da se može nastaviti sa radom sjednice.

PREDSJEDAVAJUĆA - čita predloženi dnevni red, daje isti na glasovanje i utvrđuje da je jednoglasno (19 glasova za) usvojen sljedeći

D N E V N I R E D :

1. Izbor Mandatne komisije
2. Izvješće Mandatne komisije i verifikacija mandata

- utvrđivanje člana Gradskog vijeća koji će predsjedavati sjednicom do izbora predsjednika

- svečana prisega članova Gradskog vijeća

3. Izbor Odbora za izbor i imenovanje

4. Izbor Odbora za statutarno-pravna pitanja

5.a) Izbor predsjednika Gradskog vijeća Grada Požege

 b) Izbor prvog i drugog potpredsjednika Gradskog vijeća Grada Požege.

Ad. 1.

Izbor Mandatne komisije Gradskog vijeća

PREDSJEDAVAJUĆA - napominje da prijedlog za izbor Mandatne komisije može dati 1/3 vijećnika odnosno i predsjedavajući.

PREDSJEDAVAJUĆA - konstatira da je za zaprimljen potpisani prijedlog 1/3 vijećnika (osam vijećnika) HDZ-a i HSU-a koji predlažu sljedeći sastav Mandatne komisije:

1. FERDINAND TROHA, predsjednik

2. TOMISLAV HAJPEK, član

3. GORAN RIBIČIĆ, član

PREDSJEDAVAJUĆA - pita da li ima drugih prijedloga*.*

PREDSJEDAVAJUĆA - kako nema drugih prijedloga stavlja na glasovanje prijedlog HDZ-a i HSU-a, te konstatira da je većinom glasova (16 glasova za, tri glasa protiv), usvojeno

R J E Š E N J E

o izboru Mandatne komisije Gradskog vijeća Grada Požege

I.

U Mandatnu komisiju Gradskog vijeća Grada Požege, na mandatno razdoblje od četiri godine izabrani su:

1. FERDINAND TROHA, predsjednik

2. TOMISLAV HAJPEK, član

3. GORAN RIBIČIĆ, član.

II.

Ovo Rješenje stupa na snagu danom donošenja, a objavit će se u Službenim novinama Grada Požege.

PREDSJEDAVAJUĆA - određuje pauzu od 10 minuta kako bi se sastala Mandatna komisija.

PAUZA od 16,10 sati do 16,20 sati.

PREDSJEDAVAJUĆA - konstatira da su nakon pauze prisutni svi vijećnici (19) Gradskog vijeća Grada Požege

Ad 2.

Izvješće Mandatne komisije i verifikacija mandata vijećnika

PREDSJEDNIK MANDATNE KOMISIJE - podnosi sljedeće

I Z V J E Š Ć E

Na temelju članka 53. stavka 1. podstavka 1. Statuta Grada Požege (Službene novine Grada Požege, broj: 2/21. I 11/22.) i članka 35. stavka 3. podstavka 1. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), Mandatna komisija je pregledala Konačne rezultate izbora članova Gradskog vijeća Grada Požege provedenih 18. i 25. svibnja 2025. godine, KLASA: 012-01/25-01/1, URBROJ: 2177-1-86 od 29. svibnja 2025. godine koje je objavilo Gradsko izborno povjerenstvo Grada Požege (koji prileže spisu ovoga predmeta) i na osnovu istih utvrdila da su u Gradsko vijeće Grada Požege (u nastavku teksta: Gradsko vijeće) izabrani slijedeći članovi, prema pojedinim kandidacijskim listama:

HRVATSKA DEMOKRATSKA ZAJEDNICA - HDZ

HRVATSKA STRANKA UMIROVLJENIKA - HSU

Borislav Miličević, nositelj kandidacijske liste

* osam članova
1. BORISLAV MILIČEIVĆ
2. FERDINAND TROHA
3. IRENA MARTINEK
4. IVANA PAVLIČEVIĆ
5. LUKA HEĆIMOVIĆ
6. MAJA JURIŠIĆ
7. LJUBAN ČOLIĆ
8. ELVIS ARAMBAŠIĆ

SOCIJALDEMOKRATSKA PARTIJA - SDP

HRVATRSKA SELJAČKA STRNKA - HSS

Dinko Zima, nositelj kandidacijske liste

* sedam članova
1. DINKO ZIMA
2. MARTINA VLAŠIĆ ILJKIĆ
3. MITAR OBRADOVIĆ
4. TOMISLAVA HAJPEK
5. MAGDALENA TURKALJ ČORAK
6. MATEJA JEDINAK
7. VJERAN BLAŠKOVIĆ

KANDIDACIJSKA LISTA GRUPE BIRAČA

Antonio Šarić, nositelj kandidacijske liste

* tri člana
1. ANTONIO ŠARIĆ
2. KRISTINA LEŠIĆ
3. IVAN PEROUTKA

DOM I NACIONALNO OKUPLJANJE - DOMINO

HRVATSKI SUVERENISTI

HRVATSKA STRANKA PRAVA - HSP

BLOK UMIROVLJENIKA ZAJEDNO - BUZ

HRVATRSKA SELJAČKA STRNKA BRAĆE RADIĆ – HSS BRAĆE RADIĆ

Goran Ribičić, nositelj kandidacijske liste

- jedan član

1. GORAN RIBIČIĆ

2. Upravnom odjelu za samoupravu Grada Požege kao nadležnom Upravnom tijelu za poslove predstavničkog tijela (u nastavku teksta: nadležno upravno tijelo) dostavljene su obavijesti o mirovanju mandata po sili zakona u Gradskom vijeću, sukladno članku 89. stavku 1. i članku 90. stavku 4. Zakona o lokalnim izborima (Narodne novine, broj: 144/12., 121/16., 98/19., 144/20. i 37/21.) (u nastavku teksta: ZOLI) od strane

* prof.dr.sc. BORISLAVA MILIČEVIĆA, gradonačelnika Grada Požege (obavijest od 9. lipnja 2025. godine)
* IRENE MARTINEK, zamjenice gradonačelnika Grada Požege (obavijest od 9. lipnja 2025. godine)

koju su s obnašanjem dužnosti gradonačelnika i zamjenice gradonačelnika započeli s danom, 6. lipnja 2025. godine.

Imenovani gradonačelnik i zamjenica gradonačelnika za članove Gradskog vijeća izabrani na kandidacijskoj listi HRVATSKE DEMOKRATSKE ZAJEDNICE - HDZ i HRVATSKE STANKE UMIROVLJENIKA – HSU (u nastavku teksta: kandidacijska lista HDZ i HSU).

Sukladno članku 81. ZOLI-ja, članka 5. stavka 3. Sporazuma o prijeizbornoj i poslijeizbornoj suradnji na razini Grada Požege od 23. travnja 2025. godine i dogovora sa zajedničke sjednice od 11. lipnja 2025. godine, političke stranke HRVATSKA DEMOKRATSKA ZAJEDNICA - HDZ i HRVATSKA STRANKA UMIROVLJENIKA - HSU, dostavile su 26. lipnja 2025. godine Odluku o zamjenjivanju člana u Gradskom vijeću Grada Požege od 23. lipnja 2025. godine kojom je određeno da će zbog mirovanja mandata po sili zakona prof.dr.sc. Borislava Miličevića gradonačelnika i Irene Martinek, zamjenice gradonačelnika dužnost zamjenika člana u Gradskom vijeću obnašati neizabrani članovi na kandidacijskoj listi HDZ i HSU za Gradsko vijeće, kako slijedi:

1. IVANA PAVELIĆ iz Novih Mihaljevaca 75A, 34000 Požega
2. ZLATO VUKOVIĆ, Eugena Kvaternika 80, 34000 Požega

Nadalje, dana 24. lipnja 2025. godine zaprimljen je zahtjev KRISTINE LEŠIĆ iz Požege, Makse Kuntarića 25, izabrane članice na Kandidacijskoj isti grupe birača (nositelj liste Antonio Šarić), za mirovanjem mandata iz osobnih razloga u Gradskom vijeću Grada Požege, sukladno članku 79. stavku 7. ZOLI-ja.

Sukladno odredbi članka 81. stavka 4. ZOLI-ja na spomenutoj Kandidacijskoj listi grupe birača zamjenik naprijed imenovane članice je prvi sljedeći neizabrani kandidat tj. neizabrana kandidatkinja s liste SANELA GRUIĆ iz Požege, Osječka 13, a o istome je nadležno upravno tijelo zaprimilo 25. lipnja 2025. godine obavijest od Kandidacijske liste grupe birača, nositelja liste Antonia Šarića.

3. Mandatna komisija utvrđuje da prof.dr.sc. BORISLAVU MILIČEVIĆU, gradonačelniku Grada Požege i IRENI MARTINEK, zamjenici gradonačelnika Grada Požege mandat miruje po sili zakona. Nadalje, ispunjeni su uvjeti za mirovanjem mandata KRISTINI LEŠIĆ iz osobnih razloga kojoj mirovanje mandata u Gradskom vijeću počinje teći od dana dostave pisanog zahtjeva (24. lipnja 2025. godine) (sukladno pravilima o dostavi propisanim Zakonom o općem upravnom postupku).

Utvrđuje se početak obnašanja dužnosti zamjenika članova u Gradskom vijeću Grada Požege, kako slijedi:

1. IVANE PAVELIĆ iz Novih Mihaljevaca 75A, 34000 Požega (sa kandidacijske liste - HDZ i HSU)
2. ZLATKA VUKOVIĆA, Eugena Kvaternika 80, 34000 Požega (sa kandidacijske liste - HDZ i HSU)
3. SANELE GRUIĆ, Osječka 13, 34000 Požega (sa kandidacijske liste grupe birača, nositelj liste Antonio Šarić).

Mandatna komisija podnosi ovo izvješće sukladno odredbi članka 79. stavka 1., 2., 7. i 8. ZOLI-ja, članka 46. stavka 1. i 6. Statuta Grada Požege (Službene novine Grada Požege, broj: 2/21. i 11/22.) i članka 8. stavka 1. i 3. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst).

Gradsko vijeća Grada Požege prima na znanje Izvješće Mandatne komisije i svezi navedenog donosi sljedeći

Z A K L J U Č A K

I.

Prima se na znanje Izvješće Mandatne komisije Gradskog vijeća Grada Požege o provedenim lokalnim izborima za članove Gradskog vijeća Grada Požege koji su održani 18. i 25. svibnja 2025. godine.

II.

Dužnost člana u Gradskom vijeću Grada Požege obnašat će (navedeno abecednim redom):

1. ELVIS ARAMBAŠIĆ

2. VJERAN BLAŠKOVIĆ

3. LJUBAN ČOLIĆ

4. MAGDALENA TURKALJ ČORAK

5. SANELA GRUIĆ

6. TOMISLAV HAJPEK

7. LUKA HEĆIMOVIĆ

8 MARTINA VLAŠIĆ ILJKIĆ

1. MATEJA JEDINAK
2. MAJA JURIŠIĆ
3. MITAR OBRADOVIĆ
4. IVANA PAVELIĆ
5. IVANA PAVLIČEVIĆ
6. IVAN PEROUTKA
7. GORAN RIBIČIĆ
8. ANTONIO ŠARIĆ
9. FERDINAND TROHA
10. ZLATKO VUKOVIĆ
11. DINKO ZIMA.

III.

Ovaj će se Zaključak objaviti u Službenim novinama Grada Požege.

Na temelju podnesenog Izvješća Mandatne komisije, Gradsko vijeće Grada Požege donijelo je sljedeće

R J E Š E N J E

o mirovanju vijećničkog mandata i početku obnašanja dužnosti zamjenika člana

u Gradskom vijeću Grada Požege

I.

U Gradskom vijeću Grada Požege po sili zakona zbog nespojive dužnosti mandat miruje:

* prof.dr.sc. Borislavu Miličeviću, gradonačelniku Grada Požege i
* Ireni Martinek, zamjenici gradonačelnika Grada Požege.

Dužnost zamjenika člana umjesto:

- imenovanog u stavku 1. podstavku 1. ove točke obnašat će Ivana Pavelić iz Novih Mihaljevaca 75A, 34000 Požega, neizabrana članica na kandidacijskoj listi HDZ-a i HSU-a za Gradsko vijeće Grada Požege, počev od 26. lipnja 2025. godine

- imenovane u stavku 1. podstavku 2. ove točke obnašat će Zlatko Vuković, Eugena Kvaternika 80, 34000 Požega, neizabrani član na kandidacijskoj listi HDZ-a i HSU-a za Gradsko vijeće Grada Požege, počev od 26. lipnja 2025. godine.

II.

U Gradskom vijeću Grada Požege iz osobnih razloga mandat miruje Kristini Lešić, Makse Kuntarića 25, 34000 Požega, s danom dostave pisanog zahtjeva, tj. s danom 24. lipnja 2025. godine.

Dužnost zamjenice članice umjesto imenovane u stavku 1. ove točke obnašat će Sanela Gruić, Osječaka 13, 34000 Požega, neizabrana članica na kandidacijskoj listi grupe birača, nositelj liste Antonio Šarić, počev od 26. lipnja 2025. godine

III.

Ovo Rješenje stupa na snagu danom donošenja, a objavit će se u Službenim novinama Grada Požege.

* UTVRĐIVANJE ČLANA GRADSKOG VIJEĆA KOJI ĆE PREDSJEDAVATI SJEDNICOM DO IZBORA PREDSJEDNIKA

PREDSJEDNIK MANDATNE KOMISIJE - napominje da je člankom 87. stavkom 4. Zakona o lokalnim izborima propisano, da se na konstituirajućoj sjednici predstavničkog tijela do izbora predsjednika predsjedava prvi izabrani član s kandidacijske liste koja je dobila najviše glasova. Utvrđeno je da je Kandidacijska lista HRVATSKE DEMOKRATSKE ZAJEDNICE - HDZ i HRVATSKE STRANKE UMIROVLJENIKA - HSU dobila najviše glasova, te da će na današnjoj, konstituirajućoj sjednici Gradskog vijeća Grada Požege do izbora predsjednika, predsjedavati drugi izabrani kandidat FERDINAND TROHA iz Požege budući je prvoizabranom članu s navedene liste, prof.dr.sc. Borislavu Miličeviću koji je izabran za gradonačelnika Grada Požege mandat miruje po sili zakona.

PREDSJEDAVAJUĆA - ustupa vođenje sjednice do izbora predsjednika Gradskog vijeća Grada Požege, gospodinu Ferdinandu Trohi.

PREDSJEDAVAJUĆI - sukladno članku 6. Poslovnika o radu Gradskog vijeća Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst) pred vijećnicima koji ustaju izgovara prisegu sljedećeg sadržaja:

„Prisežem svojom čašću da ću dužnost vijećnika Gradskog vijeća Grada Požege obavljati savjesno i odgovorno i da ću se u svom radu pridržavati Ustava Republike Hrvatske, zakona i Statuta Grada Požege, te da ću se zauzimati za svekoliki napredak Grada Požege, Požeško-slavonske županije i Republike Hrvatske.”

 PREDSJEDATELJ - nakon pročitane prisege poziva vijećnike Gradskog vijeća Grada Požege da polože prisegu izgovaranjem riječi „PRISEŽEM“.

Potom vijećnici prisežu, potpisuju prisegu i predaju je predsjedatelju.

Predsjedavajući nakon prisege vijećnika nastavlja s vođenjem sjednice.

Ad. 3

Izbor Odbora za izbor i imenovanje

PREDSJEDAVAJUĆI - obavještava prisutne vijećnike da je primio potpisani prijedlog 1/3 vijećnika (osam vijećnika) HDZ-a i HSU-a koji predlažu sljedeći sastav Odbora za izbor i imenovanje:

1. LJUBAN ČOLIĆ, predsjednik

2. MAJA JURIŠIĆ, potpredsjednica

3. ZLATKO VUKOVIĆ, član

4. VJERAN BLAŠKOVIĆ, član

5. GORAN RIBIČIĆ, član.

PREDSJEDAVAJUĆI - pita da li ima drugih prijedloga.

PREDSJEDAVAJUĆI - kako nema drugih prijedloga, stavlja na glasovanje prijedlog vijećnika HDZ-a i HSU-a o izboru Odbora za izbor i imenovanja te konstatira da je većinom glasova (16 glasova za, tri suzdržana glasa), sljedeće usvojeno

R J E Š E N J E

o izboru Odbora za izbor i imenovanje Gradskog vijeća Grada Požege

I.

U Odbor za izbor i imenovanje Gradskog vijeća Grada Požege, na mandatno razdoblje od četiri godine izabrani su:

1. LJUBAN ČOLIĆ, predsjednik

2. MAJA JURIŠIĆ, potpredsjednica

3. ZLATKO VUKOVIĆ, član

4. VJERAN BLAŠKOVIĆ, član

5. GORAN RIBIČIĆ, član.

II.

Ovo Rješenje stupa na snagu danom donošenja, a objavit će se u Službenim novinama Grada Požege.

Ad 4.

Izbor Odbora za statutarno - pravna pitanja

PREDSJEDAVAJUĆI - obavještava prisutne vijećnike da je primio potpisani prijedlog 1/3 vijećnika (osam vijećnika) HDZ-a i HSU-a koji predlažu sljedeći sastav Odbora za statutarno - pravna pitanja:

1. DRAGUTIN ŠTIRMER, predsjednik

2. LEO FARKAŠ, potpredsjednik

3. IVANA PAVELIĆ, članica

4. MAGDALENA TURKALJ ČORAK, članica

5. MATEJA JEDINAK, član.

PREDSJEDAVAJUĆI - pita da li ima drugih prijedloga.

PREDSJEDAVAJUĆI - kako nema drugih prijedloga, stavlja na glasovanje prijedlog vijećnika HDZ-a i HSU-a o izboru Odbora za statutarno-pravna pitanja i konstatira da je većinom glasova (16 glasova za, tri suzdržana glasa), usvojeno sljedeće

R J E Š E N J E

o izboru Odbora za statutarno-pravna pitanja Gradskog vijeća Grada Požege

I.

U Odbor za statutarno-pravna pitanja Gradskog vijeća Grada Požege, na mandatno razdoblje od četiri godine izabrani su:

1. DRAGUTIN ŠTIRMER, predsjednik

2. LEO FARKAŠ, potpredsjednik

3. IVANA PAVELIĆ, članica

4. MAGDALENA TURKLAJ ČORAK, članica

5. MATEJA JEDINAK, član.

II.

Ovo Rješenje stupa na snagu danom donošenja, a objavit će se u Službenim novinama Grada Požege.

Ad 5.

1. Izbor predsjednika Gradskog vijeća

PREDSJEDAVAJUĆI - obavještava prisutne vijećnike da je primio potpisani prijedlog 1/3 vijećnika (osam vijećnika) HDZ-a i HSU-a koji predlažu da se za predsjednika izabere TOMISLAV HAJPEK.

PREDSJEDAVAJUĆI - pita da li ima drugih prijedloga.

PREDSJEDAVAJUĆI - kako nema drugih prijedloga, stavlja na glasovanje prijedlog vijećnika HDZ-a i HSU-a kojim je za predsjednika Gradskog vijeća Grada Požege predložen vijećnik Tomislav Hajpek te konstatira da je većinom glasova (10 glasova za, devet glasova protiv) usvojeno sljedeće

R J E Š E N J E

o izboru predsjednika Gradskog vijeća Grada Požege

I.

TOMISLAV HAJPEK, Bagdala 8, Dervišaga, Požega, izabran je za predsjednika Gradskog vijeća Grada Požege.

II.

Ovo Rješenje stupa na snagu danom donošenja, a objavit će se u Službenim novinama Grada Požege.

PREDSJEDAVAJUĆI - daje riječ gradonačelniku, prof.dr.sc. Borislavu Miličeviću i predsjedniku Tomislavu Hajpeku da se obrate prisutnima s nekoliko prigodnih riječi.

GRADONAČELNIK se obratio gradskim vijećnicima i ostalim nazočnima sljedećim riječima:

„Zahvaljujem Gradskom vijeću te izabranim vijećnicima, a isto tako, posebna čestitka novo izabranom predsjedniku Gradskog vijeća Grada Požege. Grad Požega se uistinu nalazi u jednom dinamičnom i izazovnom vremenu koje je ispred nas. Trenutno je realiziran 21 projekt, u ukupnom iznosu većim od 33 mil eura, a sufinanciranje je nešto više od 25 mil eura. Znači da je pred nama veliki izazov, sve te projekte potrebno je realizirati, pogotovo kada znamo da su ti projekti uveliko vremenski ograničeni, treba ih završiti u 2027. godini. Osim toga za dvije godine ovaj grad slavi prekrasnu obljetnicu, 800 godina Grada Požege. Svi vi vijećnici dat ćete veliki doprinos kroz ovo Gradsko vijeće, kako bi osigurali sigurnost upravljanja i realizacije tih projekata. Na poseban način zahvaljujem predsjedniku Gradskog vijeća, gosp. Tomislavu Hajpeku, hrvatskom branitelju, HRVI i veteranu gardijske brigade, koji je odlučio prihvatiti i voditi rad ovog Gradskog vijeća kroz godine koje su ispred nas, kako bi mi realizirali planirane projekte. Ponosan sam na sastav ovog Gradskog vijeća i čestitam svima koji su bili na listama, te svim ženama koje su u Vijeću. Napominjem, ovo je Gradsko vijeće koje ima šest hrvatskih branitelja. Uistinu sam ponosan, i vjerujem da ćemo zajedno realizirati sve te projekte na jedan konstruktivan način, kako bi ovo Vijeće koje je vrh demokracije doveli u rad na onu razinu kako su naši građani zaslužili. Stoga, još jednom zahvaljujem svima, a prije svega predsjedniku Gradskog vijeća koji će u narednom periodu na sebi znan način kako je to radio u prošlom vijeću samozatajno i tiho voditi rad ovoga Vijeća i razvijati demokraciju u našem gradu. Hvala svima, i radujem se svim vašim prijedlozima kako bi gradska uprava mogla donositi dobre i kvalitetne odluke.“

PREDSJEDNIK se obratio nazočnima sljedećim riječima:

„Pozdrav gradonačelniku i njegovoj zamjenici, vama kolegama i kolegicama vijećnicima, te predstavnicima lokalnih medija. Prvo bi se htio zahvaliti na ukazanom povjerenju na ovu časnu funkciju. Pozivam sve vas vijećnike koji ćete raditi u ovom sazivu, da se aktivno uključimo u rad ovog Gradskog vijeća. Ovdje nema mjesta prijekorima na one lijeve i desne. Ovo je grad svih nas, odgovornost i odluke su na nama, kako bi ovaj grad učinili ljepšim i boljim za sve naše građene, jer oni to zaslužuju.“

PREDSJEDAVAJUĆI - ističe da je izborom predsjednika Gradsko vijeće Grada Požege konstituirano te se pristupa izvođenju himne Republike Hrvatske (sukladno članku 32. Zakona o lokalnoj i područnoj (regionalnoj) samoupravi i članku 5. Poslovnika o radu Gradskog vijeća Grada Požege). Himnu izvodi ANA TICL BUŠIĆ, prof.

1. Izbor prvog i drugog potpredsjednika Gradskog vijeća

PREDSJEDNIK - obavještava prisutne vijećnike da je zaprimljen potpisani prijedlog 1/3 vijećnika (osam vijećnika) HDZ-a i HSU-a koji predlažu za:

* IVANU PAVLIČEVIĆ za prvu potpredsjednicu i
* DINKA ZIMU za drugog potpredsjednika.

MITAR OBRDOVIĆ u 16,26 sati napušta gradsku vijećnicu.

MITAR OBRDOVIĆ u 16,28 sati vraća se u gradsku vijećnicu.

 PREDSJEDNIK - pita da li ima drugih prijedloga za izbor prvog i drugog potpredsjednika Gradskog vijeća Grada Požege te napominje da se o izboru prvog i drugog predsjednika Gradskog vijeća Grada Požege glasuje odvojeno.

MITAR OBRDOVIĆ u 16,32 sati napušta gradsku vijećnicu.

PREDSJEDNIK - utvrđuje da je sada na sjednici nazočno 18 od ukupno 19 vijećnika.

PREDSJEDNIK - kako nema drugih prijedloga, stavlja na glasovanje prijedlog vijećnika HDZ-a i HSU-a da se za prvu potpredsjednicu Gradskog vijeća Grada Požege izabere Ivana Pavličević i konstatira da je većinom glasova (15 glasova za, tri sadržana glasa protiv) usvojeno

R J E Š E N J E

o izboru prve potpredsjednice Gradskog vijeća Grada Požege

I.

IVANA PAVLIČEVIĆ, Stjepana Radića 4, Požega, izabrana je za prvu potpredsjednicu Gradskog vijeća Grada Požege.

II.

Ovo Rješenje stupa na snagu danom donošenja, a objavit će se u Službenim novinama Grada Požege.

PREDSJEDNIK - kako nema drugih prijedloga, stavlja na glasovanje prijedlog vijećnika HDZ-a i HSU-a da se za drugog potpredsjednika Gradskog vijeća Grada Požege izabere dr.sc. Dinko Zima i konstatira da je jednoglasno (18 glasova za), usvojeno sljedeće

R J E Š E N J E

o izboru drugog potpredsjednika Gradskog vijeća Grada Požege

I.

Dr.sc. DINKO ZIMA, Kalvarija 27, Požega izabran je za drugog potpredsjednika Gradskog vijeća Grada Požege.

II.

Ovo Rješenje stupa na snagu danom donošenja, a objavit će se u Službenim novinama Grada Požege.

PREDSJEDNIK - za rad Kluba vijećnika SDP-a određuje gradski salon.

PREDSJEDNIK - je zaključio sjednicu Gradskog vijeća Grada Požege u 16,35 sati.

PREDSJEDNIK

Tomislav Hajpek

ZAPISNIČAR

Josip Pavković, mag.iur.